RASKOL Brune Esih i Zlatka Hasanbegovića dolazi do usijanja.

Dvoje najistaknutijih ljudi Neovisnih za Hrvatsku sazvalo je sabor stranke u isto vrijeme, u 11 sati, u dva različita grada.

Esih tako drži sabor stranke u Zadru, a Hasanbegović u Zagrebu. Svoj je sabor prvi zakazao Hasanbegović, a onda je sabor stranke sazvala i Esih.

Esih: Tvrdim da je moj sabor jedini legalan

Esih se oglasila za N1 uoči svog sabora u Zadru.

"Potpuno je jasno da su najavljena dva sabora. Apsolutno tvrdim da je ovo jedini legalan. Što će tvrditi kolege u Zagrebu, ne znam, meni kao predsjednici nisu dani na uvid nikakvi zapisnici ni delegati koji će tamo doći. Uz najbolju volju nisam mogla pozvati te ljude u Zadar jer ja ne znam njihova imena i adrese", tvrdi Esih.

Imala je potrebu ispričati se članovima stranke.

"Teško je reći što je sve uzrok, ali želim se samo ispričati svim članovima što su morali doživjeti ovako ružnu i tragičnu poziciju. Mi smo peta stranka, ovo je posljednje što smo trebali doživjeti. Ovdje se danas okuplja pet županijskih organizacija od 6. Neovisni za Hrvatsku, kako se čini, više neće biti ono što su bili. Ljudi koji ovdje dolaze nisu kukavice, idemo osvijetliti obraz. Da nije bilo prekršaja, ne bismo imali odvojene sabore. Pristala sam da se Hasanbegović kandidira iako je bio izvještajni sabor, ali počele su se događati neke stvari koje je teško ljudima objasniti. Nama je sve stranačke dokumente pisao gospodin Jonjić koji se priklonio Hasanbegoviću, tražila sam neovisno pravno mišljenje", rekla je Esih.

Tekst se nastavlja ispod oglasa

Odgovorila je i na pitanje što će sada biti u zagrebačkoj Gradskoj skupštini gdje Neovisni za Hrvatsku imaju pet zastupnika.

"Neke od tih ljudi koji sjede u Gradskoj skupštini ja u stožeru nisam ni vidjela. Mislim da bi gospoda trebala razmisliti i o nekim stvarima koje su se prije događale", rekla je Esih.

Posvađali se zbog predsjedničkih izbora

U pozadini sukoba, kako doznajemo od upućenog izvora, krije se neslaganje oko kandidatura za predsjedničke izbore. Doznajemo da sukob tinja još od ranije, a nesuglasica je bilo i pred Europarlamentarne izbore.

Podsjetimo, tada su Neovisni za Hrvatsku ostali bez mandata iako su prve izlazne ankete govorile kako će dobiti jednog čovjeka u Bruxellesu. Ispalo je tako da su NZH u Hrvatskoj postali druga desna opcija, nakon Suverenista koji su, zahvaljujući isključivo Ruži Tomašić, dobili mjesto eurozastupnika.

Raskol se prelio i na zagrebačku Gradsku skupštinu. Zlatko Hasanbegović pokreće proceduru osnivanja svoga kluba u kojem bi uz njega trebali biti Ana Lederer i Tomislav Jonjić